《杂诗》
宋代·李复

万物忘我虽，圣人出同忧。
女娲断鳌足，轩辕殛蚩尢。
禹命洪水父，稷播百谷修。
元德与天通，珍符告帝休。
起皆不得已，本非功业谋。
应龙潜深渊，睢盱寒水秋。
乘时御风雷，雨施化形流。
体异灵气同，默契神变求。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。